Diari Oficial de la Generalitat Valenciana


Sumari del DOGV 5994, del 16-04-2009 (2009/3865)

Notificació a Transportes Jesus Garrido SL. Expedient número 051/08-A.
----------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3865


Data del document
:   30-03-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Transportes Jesus Garrido SL. Expedient número 051/08-A. [2009/3865]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Transportes Jesús Garrido, SL, amb domicili a Guadalajara, que s'ha dictat laude en l'expedient 051/08-A, com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, quinze de gener de dos mil huit, a les 9.30 hores, es constituïx la Junta Arbitral del Transport d'Alacant en la seu de l'avinguda d'Aguilera, 1, 6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 051/08-A, promogut per José Julio Peñaranda García, amb domicili a Iniesta, contra Transportes Jesús Garrido, SL, amb domicili a Guadalajara, en relació amb la reclamació següent: impagament de ports pel servici de transport realitzat el 16 de febrer de 2007, entre Novelda i Loeches, per valor de 417,60 € (quatre-cents dèsset amb seixanta euros), inclòs l'IVA. Comença la vista oral sense la compareixença de la reclamada, a pesar d'haver sigut citada en el temps i en la forma adequada, segons consta en l'expedient, amb els efectes que determina la vigent legislació més avall recollida. Es concedix la paraula al representant de l'actora José Julio Peñaranda García, el qual ratifica la seua demanda i quantia expressades. Així mateix, s'aporten a l'expedient, com a proves documentals, l'orde de càrrega del servici concertat, expedida per la reclamada, i la factura dels ports objecte de reclamació. Albarans justificatius de recollida i entrega de les diferents partides que constituixen la facturació, el muntant de la qual és objecte de la present reclamació. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals del Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba, per unanimitat, al laude següent: estimar la demanda interposada per José Julio Peñaranda García contra Transportes Jesús Garrido, SL, ja que es considera formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat, procedix que Transports Jesús Garrido, SL, abone a José Julio Peñaranda García la quantitat de 417,60 € (quatre-cents dèsset amb seixanta euros), inclòs l'IVA, en concepte de ports després de la liquidació. El present laude serà executiu en cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral es pot interposar, únicament, recurs d'anul·lació davant de l'Audiència Provincial, que s'haurà de presentar dins dels dos mesos següents al de la notificació, o d'aclariment, dins dels deu dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. Cosa que per a constància, arxivament i trasllat a les parts firmen els membres de la Junta al lloc i en la data indicats.  
Alacant, 15 de gener de 2008.- El president: Manuel Gálvez Acero».  
Alacant, 30 de març de 2009.- El president: Manuel Gálvez Acero.